24 મંત્રા ઓર્ગેનિકે જવાબમાં જણાવ્યું હતું કે, ચોખા ઉગાડતી વખતે પ્રોજેક્ટ એરિયામાં ક્લોરફેન્વિન્ફોસનો ઉપયોગ કરવામાં આવ્યો નહતો. પરંતુ કેટલાંક પેસ્ટિસાઈડ્સ તેનો ઉપયોગ બંધ કરાયા પછી પણ પર્યાવરણમાં હાજરી ધરાવતા હોઈ તેના અવશેષ અમારા ઓર્ગેનિક ચોખામાં આવ્યા છે. જ્યારે ઓર્ગેનિક તત્વ કંપનીએ હાથ ઊંચા કરી દેતા જણાવ્યું હતું કે APEDA (એગ્રીકલ્ચરલ એન્ડ પ્રોસેસ્ડ ફૂડ પ્રોડક્ટ્સ એક્સપોર્ટ ડેવલપમેન્ટ ઓથોરિટી)ની ગાઈડલાઈન્સ મુજબ ઓર્ગેનિક પ્રોડક્ટમાં હેવી મેટલ્સની હાજરી ચેક કરવાની જરૂર જ નથી. CERCના જણાવ્યા મુજબ લાંબો સમય સુધી કોપર, લીડ, આર્સેનિક જેવી ધાતુ શરીરમાં જવાથી શરીરને ભારે નુકસાન પહોંચે છે.